  Туспуктэм: ИА «Удмуртия» Майя Бывальцева Ижысь аэропортын выль терминал пуктыны кутскизы. Со сярысь 17-тӥ оштолэзе Удмуртилэн тӧроез Александр Бречалов аппарат кенешонын ивортӥз. « Выль терминал пыр часкын 400 адями ортчыны быгатоз шуыса чакламын, со туала аэровокзаллэн луонлыкезлэсь кык поллы тросгес. Калыккуспо рейсъёс лэсьтыны луонлык кылдоз » Александр Бречалов, Удмуртилэн тӧроез Солэн кылъёсызъя, лэсьтӥськонэз элькун кивалтэтлэн тӧроез Ярослав Семёнов чакласа возе. Ужъёсты 2024-тӥ арын йылпумъяны чакламын. Тодэ вайытом, выль аэропортлэн инъетаз нырысетӥ из 2022-тӥ аырн гудырикошконэ понӥзы. Собере техничесокй но юридик ужрадъёс кутскизы. Выль юртлэн быдӟалаез 10 сюрслэсь трос квадрат метр луоз. Тегъёс: аэропорт лэсьтӥськон Ижкар Удмуртия  